rejauldu/bengali-wikipedia huggingface dataset:
রোকেয়া বেগম (মৃত্যু: ১৪ আগস্ট ২০২৫) বাংলাদেশ জামায়াতে ইসলামীর রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  রোকেয়া বেগম আনসার সাতক্ষীরায় জন্মগ্রহণ করেন।   রাজনৈতিক জীবন  রোকেয়া বেগম অষ্টম জাতীয় সংসদের মহিলা আসন ৪৩ থেকে বাংলাদেশ জামায়াতে ইসলামীর মনোনীত সংসদ সদস্য ছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:সাতক্ষীরা জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২০২৫-এ মৃত্যু
রামপুর বয়েজ ক্লাব, ফেনী বাংলাদেশের একটি ফুটবল ক্লাব। বতর্মান গ্রামীণফোন ফেডারেশন কাপ, ২০১২ অংশ গ্রহণকারী দল গুলোর মধ্যে ফেনী জেলার একটি দল। এর মাঝে অনেক চড়াই উৎরাই এর পর অনেকদিন ধরেই এই ক্লাবের কার্যক্রম বন্ধ তবে ফেনীর বিশিষ্ট ব্যবসায়ীরা মিলে আবারো ক্লাবটি পুনর্গঠন করে।   ইতিহাস  ফেনী ভিত্তিক এই ক্লাবটি গঠিত হয় ১৯৭৮ সালে। রামপুর বয়েজ ক্লাবের মূল উদ্যোক্তা ফেনী জেলা ক্রীড়া সংস্থার সাধারণ সম্পাদক আমির হোসেন বাহার। ১৯৭৮ সালে যাত্রা করা ক্লাবটির প্রতিষ্ঠাতা সাধারণ সম্পাদক এখনো তিনিই।http://archive.prothom-alo.com/detail/date/2012-10-08/news/296200   ফুটবল ক্লাব হিসেবে ইতিহাস  ১৯৭৮ সালের জন্ম হয় রামপুর বয়েজ ক্লাব, ফেনী। প্রতিষ্ঠার পর থেকে ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। বর্তমান চ্যাম্পিয়নও রামপুর বয়েজ ক্লাব। এবার ফেনী শহরেরই দল রামপুর বয়েজ ক্লাবের উপস্থিতি ঢাকায় চলমান ফেডারেশন কাপের চূড়ান্ত পর্বে। ফেনী থেকে জাতীয় পর্যায়ে উঠে এসে ফেনী শহরেরই আরেক দল পেশাদার লিগ খেলছে ফেনী সকার ক্লাব।   অর্জন   গ্রামীণ ফোন ফেডারেশন কাপ ২০১২ এর চূড়ান্ত পর্বে অংশগ্রহণ,২০১২ http://www.bffonline.com  ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে।    আরো দেখুন   ফেনী সকার ক্লাব   তথ্যসূত্র    বহিঃসংযোগ   বিষয়শ্রেণী:বাংলাদেশের ফুটবল ক্লাব
গোবিন্দগঞ্জ সরকারি কলেজ বাংলাদেশের গাইবান্ধা জেলার গোবিন্দগঞ্জের উপজেলার একটি সরকারি উচ্চশিক্ষা প্রতিষ্ঠান। এটি সদর পৌর উপজেলায় অবস্থিত এবং ২৫ জুলাই, ১৯৬৫ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স এবং  ৩টি বিষয়ে স্নাতক (সম্মান) কোর্স চালু আছে। ২০২৪ সালের তথ্য অনুযায়ী, এখানে মোট ৩,৬৯৬ জন শিক্ষার্থী অধ্যয়ন করছে।  ইতিহাস  গোবিন্দগঞ্জ কলেজ গাইবান্ধা জেলার ঐতিহ্যবাহী বর্ধনকুঠি রাজবাড়ীর প্রাঙ্গণে প্রতিষ্ঠিত। চতুর্দশ শতকে গোবিন্দগঞ্জ অঞ্চল ছিল উত্তরবঙ্গের গুরুত্বপূর্ণ পরগনা, যার রাজধানী ছিল বর্ধনকুঠি। এই এলাকায় রাজত্ব করতেন বর্ধনকুঠি রাজবংশ। শেষ রাজা শৈলেশ চন্দ্র ১৯৪৭ সালে দেশভাগের পর ভারতে চলে যান। রাজা বংশের অবর্তমানে রাজবাড়ীটি পরিত্যক্ত হয়ে পড়ে। পরে ১৯৬৫ সালে তৎকালীন রাজনীতিবিদ, সমাজসেবক ও শিক্ষানুরাগী ব্যক্তিবর্গের উদ্যোগে এবং স্থানীয় জনগণের সহযোগিতায় রাজবাড়ীর ১১.৯২ একর জমিতে “গোবিন্দগঞ্জ কলেজ” প্রতিষ্ঠিত হয়। শুরুতে উচ্চমাধ্যমিক শ্রেণির পাঠদানের মাধ্যমে শিক্ষা কার্যক্রম শুরু হয়। পরবর্তীতে কলেজে স্নাতক (বিএ, বিএসএস, বিএসসি, বিবিএস), বিএম (ব্যবসায় ব্যবস্থাপনা) ও সম্মান (বাংলা, রাষ্ট্রবিজ্ঞান, ইসলামের ইতিহাস ও সংস্কৃতি) কোর্স চালু করা হয়। এছাড়াও এখানে বাংলাদেশ উন্মুক্ত বিশ্ববিদ্যালয়ের স্নাতক পর্যায়ের স্টাডি সেন্টার রয়েছে।  ২০১৮ সালের ১০ সেপ্টেম্বর তৎকালীন প্রধানমন্ত্রী শেখ হাসিনা গোবিন্দগঞ্জ কলেজকে সরকারি কলেজ হিসেবে ঘোষণা করেন।  উপলব্ধ কোর্স  উচ্চ মাধ্যমিক  বিজ্ঞান  মানবিক  ব্যবসা শিক্ষা  এইচএসসি বিমিটি (বর্তমানে পাঠদান বন্ধ আছে) স্নাতক (পাস)  বিএ (পাস)  বিএসএস (পাস)  বি.এসসি. (পাস)  বিবিএস (পাস) স্নাতক (সম্মান) 	বাংলা 	ইসলামিক ইতিহাস ও সংস্কৃতি 	রাষ্ট্রবিজ্ঞান শিক্ষার্থী ২০২৪ সালের তথ্যানুসারে উচ্চ মাধ্যমিক স্তরে ৯৯২ জন, স্নাতক (পাশ) স্তরে ২১৮৬ জন এবং স্নাতক (সম্মান) স্তরে ৫১৮ জন মিলে মোট ৩৬৯৬ জন শিক্ষার্থী শিক্ষাগ্রহণ করছে।  সহশিক্ষা কার্যক্রম ছাত্রছাত্রীদের সামাজিক সচেতনতা ও আত্মনির্ভরতা গড়তে কলেজে রয়েছে বিএনসিসি, রোভার স্কাউট এবং রেড ক্রিসেন্ট ইউনিট। সাহিত্যচর্চার লক্ষ্যে বিশ্বসাহিত্য কেন্দ্রের বই পড়া কর্মসূচিও এখানে চালু রয়েছে। বর্তমানে কলেজে প্রায় ৫০০০ শিক্ষার্থী অধ্যয়নরত, যাদের পাঠদানে সহায়তা করে একটি সমৃদ্ধ লাইব্রেরি, বিষয়ভিত্তিক গবেষণাগার ও কম্পিউটার ল্যাব।  আরো দেখুন   গাইবান্ধা সরকারি কলেজ  রংপুর সরকারি কলেজ  তথ্যসূত্র  বহিঃসংযোগ      বিষয়শ্রেণী:গাইবান্ধা জেলার মহাবিদ্যালয় বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
178px|thumb|আজটেক বৃষ্টির দেবতা তলালোক, মেক্সিকো সিটির মিলাম প্রাথমিক বিদ্যালয়ে  বৃষ্টির দেবতা যিনি বৃষ্টি নিয়ন্ত্রণ করেন। হিন্দু ধর্মের মত বহু দেবতাবাদী ধর্মগুলো বৃষ্টির দেবতা বিশ্বাস করে। বৃষ্টি দেবতা পৃথিবীতে বৃষ্টিকে নিয়ন্ত্রণ করেন।  বিভিন্ন ধর্মে বৃষ্টির দেবতা  মেসোআমেরিকার ধর্মেঃ  চাক - মায়া ধর্মে,  তলালোক - আজটেক এবং নাহুয়া ধর্মেNoticia del Dia (স্প্যানিশ ভাষায়)  কোসিজো - জাপটেক ধর্মেMiller & Taube 1993, 2003, p.64.  ট্রিপেমে কুরিক্যাওরি - পুরহেপেছা ধর্মে  জাহুই - মিক্সটেক ধর্মে  মুয়ে - অটোমি ধর্মে  জাগুয়ার - অলমেক ধর্মে  চীনে  ইউ শিYang, 243   প্রাচীন হাওয়াই  লোনোThompson, Hunter (1979). The Great Shark Hunt: Strange Tales from a Strange Time, 1st ed., Summit Books, 105-109. .(তিনি উর্বরতারও দেবী ছিলেন) ভারতবর্ষ  ইন্দ্র - হিন্দু ধর্ম  উত্তর আমেরিকা  ইউট্টোইরে - ডে'নে ধর্ম  আশিয়াক - গ্রীনল্যান্ডMonaghan, Patricia. Encyclopedia of Goddesses and Heroines, page 139  এবং কানাডার ইনুইট ধর্মে  শোটোকুনুনগাওয়া - হোপি জনগণ  টো নেইনিলিই - নাভাজো জনগণ  দক্ষিণ আমেরিকা  এস্কেতেউয়ারহা - চামাকোকো ধর্ম  মধ্য প্রাচ্যের বৃষ্টির দেবতা  বা'ল - প্রাচীন প্রকৃতি পূজারীদের বৃষ্টির দেবতা।  তথ্য উৎস  বিষয়শ্রেণী:ধর্ম বিষয়শ্রেণী:দেবতা
ফ্লয়েড কাউন্সিল (, সেপ্টেম্বর ২, ১৯১১ – মে ৯, ১৯৭৬) ছিলেন ম মার্কিন ব্লুজ গিটারবাদক, ম্যান্ডোলিন বাদক, এবং গায়ক। তিনি ছিলেন পাইডমন্ট ব্লুজের অনুশীলনকারী, যা ১৯২০ এবং ১৯৩০-এর দশকে দক্ষিণপূর্ব মার্কিন যুক্তরাষ্ট্রে জনপ্রিয় ছিল। তিনি কখনো কখনো ডিপার বয় কাউন্সিল নামে কৃতিত্ব অর্জন করেছিলেন, এবং "দ্য ডেভিল'স ড্যাডি-ইন-ল" হিসেবে পরিচিতি লাভ করেন।  পিংক ফ্লয়েডে ফ্লয়েড ব্রিটিশ প্রোগ্রেসিভ রক ব্যান্ড পিংক ফ্লয়েডের সিড ব্যারেট, কাউন্সিল ও সাউথ ক্যারোলাইনা ব্লুজব্যক্তি পিংক অ্যান্ডারসনের প্রথম নামগুলি যুক্ত করে ব্যান্ডটির নাম তৈরি করেছিলেন। ব্লাইন্ড বয় ফুলারের ১৯৬২ সালের অ্যালবামের ভেতরের টিকা থেকে নামগুলি ব্যারেটর নজরে আসে। যেখানে ব্লুজ ঐতিহাসিক পল অলিভার লিখেছিলেন: "কার্লি ওয়েভার এবং ফ্রেড ম্যাকমুলেন, ... পিংক অ্যান্ডারসন বা ফ্লয়েড কাউন্সিল— পেইডমন্ডে ঘূর্ণায়মান পাহাড়ে শ্রবণ করা হয় এমন অনেক ব্লুজ গায়কের মধ্যে কয়েকজন।"  তথ্যসূত্র  বহিঃসংযোগ   সচিত্র ফ্লয়েড কাউন্সিল ডিস্কোগ্রাফি  ফ্লয়েড কাউন্সিল স্মারক প্রকল্প  বিষয়শ্রেণী:১৯১১-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:২০শ শতাব্দীর মার্কিন গিটারবাদক বিষয়শ্রেণী:২০শ শতাব্দীর মার্কিন গায়ক বিষয়শ্রেণী:আফ্রিকান-মার্কিন গিটারবাদক বিষয়শ্রেণী:আফ্রিকান-মার্কিন গায়ক বিষয়শ্রেণী:মার্কিন ব্লুজ গিটারবাদক বিষয়শ্রেণী:মার্কিন ব্লুজ গায়ক বিষয়শ্রেণী:মার্কিন ব্লুজ ম্যান্ডোলিনবাদক বিষয়শ্রেণী:কান্ট্রি ব্লুজ সঙ্গীতজ্ঞ বিষয়শ্রেণী:মার্কিন পুরুষ গিটারবাদক বিষয়শ্রেণী:মার্কিন গায়ক বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:সাউথ ক্যারোলাইনার গায়ক বিষয়শ্রেণী:মার্কিন ব্লুজ সঙ্গীতশিল্পী
লাকলান রায়ান বেলিস (; জন্ম: ২৪ জুলাই ২০০২; লাকলান বেলিস নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলীয় ক্লাব নিউক্যাসেল জেটস এবং নিউজিল্যান্ড জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  প্রারম্ভিক জীবন লাকলান রায়ান বেলিস ২০০২ সালের ২৪শে জুলাই তারিখে নিউজিল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বেলিস নিউজিল্যান্ড অনূর্ধ্ব-২৩ দলের হয়ে খেলার মাধ্যমে নিউজিল্যান্ডের প্রতিনিধিত্ব করেছেন।  বেলিস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নিউক্যাসেল জেটস ফুটবল ক্লাবের খেলোয়াড় বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বাঁশখালী পৌরসভা বাংলাদেশের চট্টগ্রাম জেলার একটি পৌরসভা।   আয়তন  বাঁশখালী পৌরসভার আয়তন ৪০.৩৬ বর্গ কিলোমিটার (৯,৯৭৩ একর)।   জনসংখ্যার উপাত্ত  ২০১১ সালের আদমশুমারি অনুযায়ী বাঁশখালী পৌরসভার মোট জনসংখ্যা ৩৬,৯১০ জন। এর মধ্যে পুরুষ ১৮,০৪৯ জন এবং মহিলা ১৮,৮৬১ জন। মোট পরিবার ৭,৩৭৮টি।   অবস্থান ও সীমানা  চট্টগ্রাম মহানগরী থেকে ৪৬ কিলোমিটার দক্ষিণে বাঁশখালী পৌরসভার অবস্থান। পৌরসভার উত্তরে ও পশ্চিমে সরল ইউনিয়ন, দক্ষিণে শীলকূপ ইউনিয়ন এবং পূর্বে লোহাগাড়া উপজেলার বড়হাতিয়া ইউনিয়ন ও সাতকানিয়া উপজেলার সোনাকানিয়া ইউনিয়ন অবস্থিত।   প্রতিষ্ঠাকাল  ২০০২ সালের ২২ ডিসেম্বর গণপ্রজাতন্ত্রী বাংলাদেশ সরকার বাঁশখালী উপজেলা সদরের ৮নং জলদী ইউনিয়নকে পৌরসভা হিসেবে ঘোষণা দেন। এটি একটি ক শ্রেণীর পৌরসভা।   প্রশাসনিক এলাকা  ৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এলাকাগুলো হল: ওয়ার্ড নংওয়ার্ডের আওতাধীন এলাকা১নং ওয়ার্ডজলদী ভাদালিয়া২নং ওয়ার্ডউত্তর জলদী৩নং ওয়ার্ডবাঁশখালী সদর পশ্চিম ৪নং ওয়ার্ডউত্তর জলদী নেয়াজর পাড়া ৫নং ওয়ার্ডবাঁশখালী সদর পূর্ব ৬নং ওয়ার্ডজলদী রুহুল্লা পাড়া৭নং ওয়ার্ডদক্ষিণ জলদী আস্করিয়া ৮নং ওয়ার্ডদক্ষিণ জলদী৯নং ওয়ার্ড রাঙ্গিয়াঘোনা   শিক্ষা ব্যবস্থা  ২০১১ সালের আদমশুমারি অনুযায়ী বাঁশখালী পৌরসভার সাক্ষরতার হার ৪২.৩%। এ পৌরসভায় ১টি ডিগ্রী কলেজ, ১টি কামিল মাদ্রাসা, ১টি ফাজিল মাদ্রাসা, ৪টি কওমী মাদ্রাসা (১টি দাওরায়ে হাদীস সহ), ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  সরকারি আলাওল ডিগ্রী কলেজ  মাদ্রাসা  জলদী হোছাইনিয়া কামিল মাদ্রাসা   রাঙ্গিয়াঘোনা মনসুরিয়া ফাজিল মাদ্রাসা  মোহাম্মদিয়া ফাতেমাতুজ জাহরা মহিলা দাখিল মাদ্রাসা  আল জামিয়া আল ইসলামিয়া মখজনুল উলুম জলদী  ভাদালিয়া দারুল উলুম হামিউস সুন্নাহ মাদ্রাসা  বায়তুল ইরফান আদর্শ মাদ্রাসা  রঙ্গিয়াঘোনা তা'লিমুল কুরআন মাদ্রাসা  মাধ্যমিক বিদ্যালয়  বাঁশখালী আদর্শ উচ্চ বিদ্যালয়  বাঁশখালী সরকারি বালিকা উচ্চ বিদ্যালয়  প্রাথমিক বিদ্যালয়  উত্তর জলদী আহমদিয়া সরকারি প্রাথমিক বিদ্যালয়  উত্তর জলদী সরকারি প্রাথমিক বিদ্যালয়  উত্তর জলদী হলিস্যাপাড়া সরকারি প্রাথমিক বিদ্যালয়  উত্তর সরল সরকারি প্রাথমিক বিদ্যালয়  জলদী কেয়াং সরকারি প্রাথমিক বিদ্যালয়  জলদী ভাদালিয়া সরকারি প্রাথমিক বিদ্যালয়  জলদী রুহুল্লাপাড়া সরকারি প্রাথমিক বিদ্যালয়  দক্ষিণ জলদী আস্করিয়া সরকারি প্রাথমিক বিদ্যালয়  দক্ষিণ জলদী সরকারি প্রাথমিক বিদ্যালয়  পূর্ব জলদী আদর্শ সরকারি প্রাথমিক বিদ্যালয়  পূর্ব জলদী সরকারি প্রাথমিক বিদ্যালয়  বাঁশখালী বালিকা আদর্শ সরকারি প্রাথমিক বিদ্যালয়  বাঁশখালী সরকারি প্রাথমিক বিদ্যালয়   যোগাযোগ ব্যবস্থা  বাঁশখালী পৌরসভায় যোগাযোগের প্রধান সড়ক হল চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়।   জনপ্রতিনিধি   বর্তমান বাঁশখালী পৌর মেয়র:এডভোকেট এস, এম, তোফাইল বিন হোসাইন (আওয়ামী লীগ)।   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা  বাংলাদেশের পৌরসভা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার পৌরসভা বিষয়শ্রেণী:বাঁশখালী উপজেলা
This template can be used to display the HTML character entity &thinsp; (Unicode: U+2009).   ব্যবহার  Many browsers allow word wrapping at &thinsp;. Using this template will cause thin spaces to not word break. This web page can be used to check how Unicode space characters display in a browser window.   উদাহরণ  {{Coord|36|34|42|N|118|17|31|W}}<ref>example</ref> → example  {{Coord|36|34|42|N|118|17|31|W}}{{Thinsp}}<ref>example</ref> → example   প্যারামিটার  This template takes one parameter, which is the text to be wrapped by two thin spaces.  For example:   → ()  as opposed to:   → (symbol)   আরও দেখুন               টেমপ্লেটতথ্য
পিটার গানার্সসন র‍্যাম্বো (১৬১২ - ১৬৯৮) ছিলেন ঔপনিবেশিক যুক্তরাষ্ট্রের নিউ সুইডেনে বসবাসকারী একজন অভিবাসী, যিনি ছিলেন একজন কৃষক এবং গভর্নর'স কাউন্সিলে একজন বিচারক। তিনি ছিলেন সবচেয়ে দীর্ঘজীবী অভিবাসী এবং 'নিউ সুইডেনের স্থপতি' হিসাবে পরিচিত। স্চুইলকিল নদীর পার্শ্বস্থ র‍্যাম্বো'স রক তার পরিবারের নামানুসারে রাখা হয়েছে।   আরও দেখুন   আমেরিকায় সুইডিশ উপনিবেশ   তথ্যসূত্র    অন্যান্য উৎস  Benson, Adolph B. and Naboth Hedin, eds. Swedes in America, 1638-1938 (The Swedish American Tercentenary Association. New Haven, CT: Yale University Press. 1938)    বহিঃসংযোগ  ঔপনিবেশের স্থপতি র‍্যাম্বো র‍্যাম্বোর পরিবার  বিষয়শ্রেণী:১৬১২-এ জন্ম বিষয়শ্রেণী:১৬৯৮-এ মৃত্যু বিষয়শ্রেণী:নিউ সুইডেনের মানুষ বিষয়শ্রেণী:ফিলাডেলফিয়া, পেনিসেলভেনিয়া হতে আগত বিষয়শ্রেণী:যুক্তরাষ্ট্রে সুইডিশ অভিবাসী বিষয়শ্রেণী:১৭দশ শতাব্দীর সুইডিশ মানুষ বিষয়শ্রেণী:ঔপনিবেশিক পেনিসেলভেনিয়ার মানুষ বিষয়শ্রেণী:১৬১১-এ জন্ম
অ্যানা পি ইয়ংম্যান (মৃত্যু ১৯৭৪) ছিলেন একজন মার্কিন অর্থনীতিবিদ, লেখক এবং অধ্যাপক। শিকাগো বিশ্ববিদ্যালয় থেকে অর্থনীতিতে ডক্টরেট অর্জন করার পর, তিনি ওয়েলেসলি কলেজের অনুষদে যোগদান করেন। তিনি পরে নিউইয়র্কের ফেডারেল রিজার্ভ ব্যাংকে কাজ করেন। তারপর তিনি দ্য ওয়াশিংটন পোস্টের সম্পাদকীয় লেখক হিসেবে কাজ করেন এবং এই পদে কাজ করা প্রথম দুই নারীর একজন ছিলেন।   প্রাথমিক জীবন  ইয়াংম্যানকে কেনটাকির লুইসভিলে শ্রী ও শ্রমতী চার্লস ইয়ংম্যান বড় করেছেন। তিনি ১৯০১ সালে তার হাই স্কুল ক্লাসে প্রথম হয়ে স্নাতক হন, শিকাগো বিশ্ববিদ্যালয়ে যোগ দেওয়ার জন্য একটি বৃত্তি জিতেছিলেন, যেখানে তিনি ১৯০৫ সালে পিএইচবি এবং ১৯০৮ সালে পিএইচডি অর্জন করেছিলেন   কর্মজীবন   ১৯০৮ সালে তিনি ওয়েলেসলিতে অর্থনীতির অধ্যাপক হন। ১৯০৯ সালে, ইয়ংম্যান একই শিরোনামে তার ডক্টরেট গবেষণামূলক গবেষণার উপর ভিত্তি করে দ্য ইকোনমিক কজস অফ গ্রেট ওয়েলথ প্রকাশ করেন। এটিতে তিনি এই ধারণার প্রতিদ্বন্দ্বিতা করেন যে এই ধরনের ভাগ্য অর্জন করা যেতে পারে, ব্যক্তিগত ক্ষমতার বাইরের কারণগুলিকে রূপরেখা দেয় যা সম্পদ সংগ্রহে অবদান রাখে। দ্য নিউ ইয়র্ক টাইমস- এ একটি অনুকূল পর্যালোচনা বলেছে, "ড. ইয়ংম্যান ইডা টারবেলের পাশে তার আসন গ্রহণ করতে পারেন, যিনি ভোট না দিয়েও তার সময়ে নিজেকে প্রভাবিত করতে জানেন।"  তিনি পরে নিউ ইয়র্কের ফেডারেল রিজার্ভে কাজ করার জন্য ওয়েলেসলি থেকে ছুটি নিয়েছিলেন। ১৯২৪ থেকে ১৯৩২ সাল পর্যন্ত, তিনি দ্য জার্নাল অফ কমার্সের সম্পাদক ছিলেন। ইউজিন মেয়ার ফেড চেয়ারের পদ থেকে পদত্যাগ করার পরে এবং ১৯৩৩ সালে ওয়াশিংটন পোস্ট কিনেছিলেন, তিনি ইয়ংম্যানকে সম্পাদকীয় লেখক হিসাবে নিয়োগ করেছিলেন। তিনি এবং বেট হুপার ছিলেন কাগজের প্রথম দুই মহিলা যিনি সেই ক্ষমতায় কাজ করেছিলেন।  ১৯৪৫ সালে, পোস্টে কাজ করার সময়, ইয়ংম্যান দ্য ফেডারেল সিস্টেম ইন ওয়ারটাইম প্রকাশ করেন, যুদ্ধের উৎপাদনে অর্থায়নে ফেডারেল রিজার্ভের ভূমিকার বিষয়ে। তিনি ১৯৫২ সালে পোস্ট থেকে অবসর গ্রহণ করেন    পরবর্তী জীবন  ১৯৫৪ সাল পর্যন্ত তিনি ওয়াশিংটন, ডিসির মার্লিন অ্যাপার্টমেন্টে তার বোনের সাথে থাকতেন। ইয়াংম্যান ১৯৭৪ সালে মারা যান।   তথ্যসূত্র   বিষয়শ্রেণী:দ্য ওয়াশিংটন পোস্টের ব্যক্তি বিষয়শ্রেণী:১৯৭৪-এ মৃত্যু বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন লেখিকা
ইউনিভার্সিটি অব উটাহ উটাহের সল্ট লেক সিটিতে অবস্থিত একটি পাবলিক বিশ্ববিদ্যালয়।  গঠন    ইউনিভার্সিটি অব উটাহ কলেজ অব আর্কিটেকচার অ্যান্ড প্ল্যানিং  কলেজ অব ডেন্টিস্ট্রি  কলেজ অব এডুকেশন  ইউনিভার্সিটি অব উটাহ কলেজ অব ইঞ্জিনিয়ারিং  কলেজ অব ফাইন আর্টস  কলেজ অব হেলথ  কলেজ অব হিউম্যানিটিজ  কলেজ অব মাইনস অ্যান্ড আর্থ সায়েন্স  কলেজ অব নার্সিং  কলেজ অব ফার্মাসী কলেজ অব সায়েন্স  কলেজ অব সোশ্যাল অ্যান্ড বিহেবোরিয়াল সায়েন্স  কলেজ অব সোশ্যাল ওয়ার্ক  কন্টিনিউয়িং এডুকেশন  ডেভিড একলেস স্কুল অব বিজনেস  গ্র্যাজুয়েট স্কুল  অনার্স কলেজ  ফিস অব আন্ডারগ্র্যাজুয়েট স্টাডিজ  এস জে কুইনি কলেজ অব ল  ইউনিভার্সিটি অব উটাহ স্কুল অব মেডিসিন   অ্যাকাডেমিকস   র‍্যাংকিং    বিখ্যাত শিক্ষার্থী   এলান কে  আইভান এডওয়ার্ড সাদারল্যান্ড   বিখ্যাত শিক্ষক   ভেঙ্কটরমন রামকৃষ্ণান  মারিও আর ক্যাপেচি   তথ্যসূত্র   বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৮৫০-এ প্রতিষ্ঠিত শিক্ষাপ্রতিষ্ঠান
বৌদি.কম ২০১৫ সালের শৈলেন গুহ নিয়োগীর বৌদির বিয়ে কাহিনী অবলম্বনে রাজ মুখার্জী পরিচালিত ও পবন কানোড়িয়া প্রযোজিত রচনা বন্দ্যোপাধ্যায়, শাশ্বত চট্টোপাধ্যায় অভিনীত বাংলা ভাষার একটি হাস্যরসাত্মক চলচ্চিত্র।   অভিনয়ে  রচনা বন্দ্যোপাধ্যায়  যুধিষ্ঠির চৌধুরী, বড়বাবু চরিত্রে শাশ্বত চট্টোপাধ্যায়  ভীম চৌধুরী, মেজোবাবু চরিত্রে সম্রাট মুখার্জি   নকুল চৌধুরী,  চরিত্রে ওম  সহদেব চৌধুরী, ছোটবাবু চরিত্রে ভিকি দেব   কান্তকুমার কাঁরাট, বাড়ির চাকরের চরিত্রে পার্থসারথি  জয়কালী ঘোষ, নকুলের অফিসের বসের চরিত্রে জয় বদলানি  ঘটকালি রাম ব্যানার্জি চরিত্রে কাঞ্চন মল্লিক   ঘটকালি শ্যাম ডেট চরিত্রে সুমিত সমাদ্দার  পাত্র সন্ধান চাই বুড়োর চরিত্রে কল্যান চ্যাটার্জী  পুটির বাবার চরিত্রে সমীর বিশ্বাস  পুটির মায়ের চরিত্রে সোমা চক্রবর্তী  পবন কানোড়িয়া  মৌ বৈদ্য  দেবদ্যুতি দেবনাথ  অমৃতা  অর্জুন চৌধুরী, সেজোবাবু চরিত্রে মৈনাক ব্যানার্জী  সঙ্গীতা "বর্ষা বর্ষা" গানে গায়িকা চরিত্রে মালবিকা ব্যানার্জী  সংগীত ছবিটির সঙ্গীত তৈরি করেছেন শুভায়ু এবং গানের কথা লিখেছেন ছবিটির পরিচালক রাজ মুখার্জী।  তথ্যসূত্র  বহিঃসংযোগ  হইচই তে বৌদি.কম
আলনাবার () ভারতের কর্ণাটক রাজ্যের ধারওয়াড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৩ মিটার (১৮৪৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আলনাবার শহরের জনসংখ্যা হল ১৬,২৮৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে আলনাবার এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
৩৮ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর লুলিয়ানাস ও এসপ্রিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯১ বছর; রোম প্রতিষ্ঠার বছর)। এই বছরকে ৩৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী   এলাকা অনুসারে  রোম thumb|10|ক্লাউডিয়াসthumb|10|মেসালিনা  ক্লাউডিয়াস ও মেসালিনার বিবাহ হয়।  বিষয় অনুসারে    জন্ম    মৃত্যু   বিষয়শ্রেণী:৩৮  als:30er#38
লাইশরাম নন্দকুমার সিংহ ভারতের মণিপুরের একজন প্রবীণ রাজনীতিবিদ ছিলেন। ২০০২ থেকে ২০১৭ সালে তিনি ভারতীয় জাতীয় কংগ্রেসের প্রার্থী হিসাবে উড়িপোক আসন থেকে মণিপুরের বিধানসভায় নির্বাচিত হয়েছিলেন। Election Commission of India: Statistical Report, 2007 Manipur Legislative Assembly election ১৯৯৫ এবং ২০০০ সালের নির্বাচনে তিনি মণিপুরের ফেডারেল পার্টির সদস্য হিসাবে একই আসনে প্রতিদ্বন্দ্বিতা করেছিলেন। তিনি দু'বার দ্বিতীয় স্থান অর্জন করেছিলেন। State Elections 2002 - Partywise Comparison for 10-Uripok Constituency of Manipur  ২০০২ সালে তিনি মণিপুর রাজ্য সরকারের নগর উন্নয়ন, আইন ও আইনসভা, শিক্ষা, স্বাস্থ্য, শ্রম মন্ত্রীর পদে নিযুক্ত ছিলেন। Portfolios allocated to Manipur ministers-India-The Times of India রাজনীতিতে যোগদানের আগে তিনি নিখিল ভারত বার কাউন্সিলের সহ সভাপতি এবং গুয়াহাটি হাইকোর্টের সিনিয়র অ্যাডভোকেট ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মণিপুর বিধানসভার সদস্য বিষয়শ্রেণী:মণিপুরের ভারতীয় জাতীয় কংগ্রেসের রাজনীতিবিদ বিষয়শ্রেণী:মণিপুরের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মণিপুর বিধানসভার সদস্য ২০০২-২০০৭ বিষয়শ্রেণী:মণিপুর বিধানসভার সদস্য ২০০৭-২০১২ বিষয়শ্রেণী:মণিপুর বিধানসভার সদস্য ২০১২-২০১৭
ওড়ছা () ভারতের মধ্য প্রদেশ রাজ্যের নিওয়ারী জেলার একটি নগর পঞ্চায়েত-শাসিত শহর।   ইতিহাস  বুন্দেলখন্ড অঞ্চলে মধ্য ও উত্তর ভারতের অংশগুলিকে আচ্ছাদিত ওড়ছা রাজ্য-এর কেন্দ্র হিসাবে শহরটি ১৫০১ সালের কিছু সময় পরে রাজপুত শাসক রুদ্র প্রতাপ সিং দ্বারা প্রতিষ্ঠিত হয়েছিল । তিনি ওর্ছা দুর্গও তৈরি করেছিলেন। চতুর্ভুজ মন্দিরটি ওর্ছার রাণী গণেশ কুঁওয়ার (गणेश कुँवर) দ্বারা নির্মিত হয়েছিল, যেখানে রাজ মন্দিরটি 'রাজা মধুকর শাহ' তাঁর শাসনামলে, ১৫৫৪ থেকে ১৫৯১ সালে নির্মাণ করেছিলেন।   ভৌগোলিক অবস্থান  ওরছা বেতোয়া নদীর তীরে অবস্থিত, টিকামগড় থেকে ৮০ কিমি এবং উত্তর প্রদেশের ঝাঁসি থেকে ১৫ কিমি দূরে ।   জনসংখ্যার উপাত্ত  ভারতের ২০০১ সালের আদমশুমারি অনুসারে ওড়ছা শহরের জনসংখ্যা হল ৮৪৯৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে ওড়ছা এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   যোগাযোগ  ওরছার নিকটতম বিমানবন্দর হল গোয়ালিয়র বিমানবন্দর ।  ওরছা রেলওয়ে স্টেশন হল উত্তর মধ্য রেলওয়ের ঝাঁসি- মানিকপুর সেকশন । ওরছা স্টেশনে নেমে অটোরিকশা নিয়ে মন্দির কমপ্লেক্সে যেতে পারে।  বীরাঙ্গনা লক্ষ্মীবাই জংশন (ঝাঁসি)- প্রয়াগরাজ এক্সপ্রেস এখানের প্রধান ও একমাত্র সংরক্ষিত ট্রেন (অবাতানুকুল)।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:১৫৩১-এ ভারতে প্রতিষ্ঠিত বিষয়শ্রেণী:মধ্যপ্রদেশের পর্যটন
এ থিন রাখাইন (জন্ম: ১৬ জুলাই ১৯৬২) বাংলাদেশের কক্সবাজার জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।   প্রাথমিক জীবন  এ থিন রাখাইন কক্সবাজার জেলায় জন্মগ্রহণ করেন।   রাজনৈতিক জীবন  এ থিন রাখাইন নবম জাতীয় সংসদের মহিলা আসন ০৭ থেকে মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশী বৌদ্ধ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য
হুযাই ইবনে আখতাব হলেন আরবের ইহুদি গোত্র বনু নদীরের প্রধান  হুযাই ইবনে আখতাব (; ) ছিলেন পূর্ব-ইসলামি আরবে মদিনার ইহুদি গোত্র বনু নদীর এর একজন প্রধান।  জীবন চরিত্র পরিবার তার বাবার নাম হলো আখতাব ইবন সা‘য়া ইবন থা‘লাবাহ ইবন ‘উবাইদ ইবন কা‘ব ইবন আল-খাজরাজ ইবন আবি হাবিব ইবন আল-নাদীর। তিনি বররা বিন্ত সামাওয়াল নামক সন্তান সহ কমপক্ষে একটি ছেলে এবং দুইটি মেয়ের সাথে বিবাহ বন্ধন ব্যতিত করেন।  ব্যক্তিত্ব হুইয়া সম্রাটের একজন "সাহসী যোদ্ধা" এবং "জ্ঞানী মানুষ" ছিলেন।  হেজরতের পরে — ৬২২ ইং তার কন্যা বলেছেন, হুইয়া মুহাম্মদের বিরুদ্ধে মদীনায় আগত দিন থেকেই বিরুদ্ধাচরণ করেছিলেন।  মুহাম্মদের সাথে সার্বজনীন বিতর্কের সময়ে, হুইয়ার একটি আলোচনা হয়েছিল মুহাম্মদ প্রস্তুত মিষ্টি সম্পর্ক করা কিছু অক্ষরের সাথে শুরুহওয়ার সূরাস্তে। একবার প্রমুখ রব্বী, আব্দুল্লাহ ইবন সালাম, মুসলিম হয়ে গেলে, হুইয়া তাকে একজন যে বলেছিলেন, "আরবের মধ্যে কোনও নবী নেই, তবে তোমার মালিক একজন সাধারণ মানুষের রাজা।" মুহাম্মদের শত্রুরয়ে, হুইয়ার বাড়ির আগে প্রস্তুত হলেন না কেন, তিনি তাকে প্রবেশ করতে অস্বীকার করেন।  হয়রানি হয়ে হুইয়া মুহাম্মদের বিরুদ্ধে অধিক শক্তিশালী শত্রু হয়ে উঠেন, মুহাম্মদের জীবনীকারী, ইবন হিশাম, তাকে আল্লাহর শত্রু বলে উল্লেখ করেন।  খয়বারে বানু নাদীরের বহিষ্কার — ৬২৫ ইং হুইয়া এবং তার পরিবার খয়বারে বসতি করেন, যেখানে ইহুদি খৃষিকারী সম্প্রদায় তাদের স্বাগত করে, তাদের নেতা হিসেবে শ্রদ্ধা প্রদান করে
ঙ্গাগ-দ্বাং-'জাম-দ্পাল () (১৮১০-১৮৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের পঞ্চম প্রধান ছিলেন।  সংক্ষিপ্ত পরিচয় ঙ্গাগ-দ্বাং-'জাম-দ্পাল ১৮১০ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং () নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। শৈশবেই তিনি মাতৃহারা হন। ছু-ব্জাং-নাম-ম্খা'-ক্লোং-য়াংস () নামক বৌদ্ধ ভিক্ষু তাকে কুন-ব্জাং-'গ্যুর-মেদ-ল্হুন-গ্রুব নামক র্দো-র্জে-ব্রাগ বৌদ্ধবিহারের চতুর্থ প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করেন এবং তাকে শিক্ষাদান করেন।  তথ্যসূত্র  বিষয়শ্রেণী:১৮১০-এ জন্ম বিষয়শ্রেণী:১৮৪৪-এ মৃত্যু বিষয়শ্রেণী:দোর্জে দ্রাক রিগদ্জিন ছেনপো
জন অ্যান্থনি পোপল () (অক্টোবর ৩১, ১৯২৫ - মার্চ ১৫, ২০০৪) একজন নোবেল পুরস্কার বিজয়ী ব্রিটিশ তাত্ত্বিক রসায়নবিদ।   শিক্ষাজীবন  জন পোপল ১৯৪৩ সালে বৃত্তি নিয়ে কেম্ব্রিজ বিশ্ববিদ্যালয়-এ পড়তে যান। তিনি ১৯৪৬ সালে বি.এ ডিগ্রি অর্জন করেন। ১৯৫১ সালে গণিতে ডক্টরেট ডিগ্রি অর্জন করেন। ১৯৫৪ সালে কেম্ব্রিজ বিশ্ববিদ্যালয় এর গণিত অনুষদে প্রভাষক হিসেবে যোগদান করেন। ১৯৫৮ সালে ন্যাশনাল ফিজিক্যাল ল্যাবরেটরিতে যোগদান করেন। ১৯৬৪ সালে কার্নেগী মেলন ইউনিভার্সিটি-তে যোগদান করেন।http://www.nobelprize.org/nobel_prizes/chemistry/laureates/1998/pople.html   অর্জন  ১৯৬১ সালে তিনি রয়েল সোসাইটির সদস্য হন। ২০০৩ সালে অর্ডার অব দ্য ব্রিটিশ এম্পায়ার-এ ভূষিত করা হয়।   মৃত্যু  লিভার ক্যান্সারে আক্রান্ত হয়ে পোপল ২০০৪ সালে শিকাগোতে মৃত্যুবরণ করেন।   কর্মজীবন  ১৯৪৫ থেকে ১৯৪৭ সাল পর্যন্ত তিনি ব্রিস্টল এরোপ্লেন কোম্পানিতে কর্মরত ছিলেন।   তথ্যসূত্র    বহিঃসংযোগ   বিষয়শ্রেণী:রসায়নবিদ বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:১৯২৫-এ জন্ম বিষয়শ্রেণী:২০০৪-এ মৃত্যু বিষয়শ্রেণী:নোবেল বিজয়ী রসায়নবিদ বিষয়শ্রেণী:রসায়নে ওল্ফ পুরস্কার বিজয়ী বিষয়শ্রেণী:আর্ভিং ল্যাংমিউয়র অ্যাওয়ার্ড বিজয়ী বিষয়শ্রেণী:লিনাস পাউলিং অ্যাওয়ার্ড বিজয়ী বিষয়শ্রেণী:কপলি পদক বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:তাত্ত্বিক রসায়নবিদ বিষয়শ্রেণী:যকৃতের ক্যান্সারে মৃত্যু বিষয়শ্রেণী:রয়েল সোসাইটির সভ্য বিষয়শ্রেণী:ব্রিটিশ নোবেল বিজয়ী